Peter Uherčík

Peter „Peci“ Uherčík (* 1965) je slovenský gitarista, skladateľ a hudobný producent.

Peter Uherčík študoval na gymnáziu v Ružinove, neskôr začal štúdium na Elektrotechnickej fakulte SVŠT, ktoré nedokončil, nakoľko uprednostnil hudobnú kariéru. Hudobné začiatky Petra Uherčíka sú spojené s Robom Grigorovom, spolužiakom zo základnej školy, s ktorým začínal zakladať prvé garážové kapely. V 80. rokoch to bola skupina Videobufet, neskôr Demikát, Midi, Mona Lisa. Po nežnej revolúcii mal vlastnú kapelu s názvom Revolver, no jeho hudobná činnosť bola zameraná najmä na štúdiovú spoluprácu s takmer všetkými známejšími slovenskými hudobníkmi. Zúčastnil sa na nahrávaní viac ako 30 hudobných albumov rockovej, popovej, ale aj vážnej hudby, je autorom hudby k viacerým filmom a reklamným spotom. Má vlastné nahrávacie štúdio, vystupuje s rôznymi hudobnými klubovými formáciami.

Filmová hudba 
 R. S. C. (1990)
 Rivers of Babylon (1998) – hudobná réžia

Referencie 
 

Narodenia v 1965
Slovenskí skladatelia modernej hudby
Slovenskí skladatelia filmovej hudby
Slovenskí hudobní producenti
Slovenskí popoví gitaristi
Slovenskí rockoví gitaristi
Osobnosti z Bratislavy